CELEX: 62018TN0701
Language: mt
Date: 2019-04-08 00:00:00
Title: Kawża T-701/18: Rikors ippreżentat fit-8 ta’ April 2018 — SJ vs Il-Kummissjoni

3.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 187/80
            
         
      Rikors ippreżentat fit-8 ta’ April 2018 — SJ vs Il-Kummissjoni
      (Kawża T-701/18)
      (2019/C 187/86)
      Lingwa tal-kawża: l-Ingliż
      
         Partijiet
      
      
         Rikorrent: SJ (rappreżentanti: J. MacGuill, Solicitor u E. Martin-Vignerte, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla r-rifjut tal-Kummissjoni Ewropea li tagħti aċċess għal dokumenti taħt ir-Regolament (KE) Nru 1049/2001 (1), meħud permezz tad-Deċiżjoni Konfermattiva C(2018) 6642 final tal-4 ta’ Ottubru 2018, u nnotifikata lir-rikorrent fit-8 ta’ Ottubru 2018;
               
            
                  —
               
               
                  fir-rigward tal-ispejjeż, tikkundanna lil kull parti tħallas l-ispejjeż tagħha, jew tikkundanna lill-konvenuta tħallas l-ispejjeż tar-rikorrent jekk ir-rikorrent jirbaħ il-kawża.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  
                     L-ewwel motiv, ibbażat fuq l-allegazzjoni li, billi bbażat ruħha fuq il-preżunzjoni ġenerali ta’ nuqqas ta’ żvelar, il-konvenuta effettivament tefgħet l-oneru tal-prova fuq ir-rikorrent u imponiet fuq ir-rikorrent oneru ta’ prova li huwa impossibbli li jiġi ssodisfatt, kuntrarju għal ġurisprudenza msemmija.
                  
               
            
                  2.
               
               
                  
                     It-tieni motiv, ibbażat fuq l-allegazzjoni ta’ żball manifest ta’ evalwazzjoni fir-rigward tal-eżistenza ta’ interess pubbliku superjuri, bi ksur tal-prinċipji tal-ġurisprudenza rilevanti.
                  
               
            
         (1)  Regolament (KE) 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).